সাভারের হেমায়েতপুরের আলীপুর ব্রিজসংলগ্ন ৮৪ শতাংশ জমির ওপর বাড়ি তৈরি ও ঢাকার মিরপুরের মাজার রোডের আলমাস টাওয়ারের পাশে আরো একটি বাড়ি নির্মাণে জোগালি ও শ্রমিক হিসেবে পুলিশের ৬০ সদস্যকে দিয়ে কাজ করানোর অভিযোগ ওঠে এসপি মীজানুর রহমানের বিরুদ্ধে। ২০১৬ সালে বিষয়টি অনুসন্ধানের সিদ্ধান্ত নিয়ে উপপরিচালক এস এম মফিদুল ইসলামকে দায়িত্ব দেয় দুর্নীতি দমন কমিশন। অনুসন্ধানে তাঁর বিরুদ্ধে নকল সার কারখানা পরিচালনার অভিযোগ পাওয়া যায়। এটিও যুক্ত হয় অভিযোগ নথিতে।